Eile pärast jalgadele tehtud ultraheliuuringut tuli Kaial võtta vastu ebameeldiv otsus Londoni olümpiamängudel mitte osaleda. Kaia kandade paranemine ei ole kulgenud soovitud kiirusega ning ta ei saa veel täie koormusega treeninguid alustada. Kaia raviarsti dr Madis Rahu hinnangul võib hetkel koormuse lisamine kaasa tuua kokkuvõttes veelgi pikema võistluspausi.
Kaia oma sõnadega: „Täiesti kahju on, et ei saa seekord olümpiale minna. Ma ei teagi, kas mul enam see võimalus avaneb. Hetkel ma tahaksin ainult seda, et mu jalad oleksid terved ja saaksin ilma valuta tennist mängida.“
Kaia kandade tundlikkus sai alguse sel kevadel Estorili turniiril. Pärast edukat esinemist Prantsusmaa lahtistel meistrivõistlustel võttis Kaia vigastuspausi, lootusega olümpiamängudeks mänguvorm taastada. Kaia edasine võistlusgraafik ei ole veel selge ning täpsem tennisekarussellile naasmise aeg sõltub täiendavate uuringute tulemustest, mis viiakse läbi lähinädalatel.
Kaia on seni Eestit esindanud 2008 aasta Pekingi ning 2004 aasta Ateena olümpiamängudel. Ka Londoni olümpiamängudele oli ta pääsme lunastanud. Londoni olümpiamängude tenniseturniir algab 28 juulil.
Pärast Estorili turniiri Kaial tekkinud kandade tundlikkuse ravimiseks tuleb tal pidada vähemalt neljanädalane võistluspaus ning kahjuks selle aasta Wimbledoni turniiril ta ei osale.
Kaia oma sõnadega: "Tegime jalgadest pilte ja olukord on selline, et mul tuleb minimaalselt 4 nädalat võistluspausi pidada, mis tähendab seda et, Wimbledon jääb sel aastal kahjuks vahele. Eks siis paistab kuidas ravi läheb. Eks ma ikka trenni kerge koormusega saan teha, aga tõsiemate treeningutega saan alustada vastavalt sellele kuidas ravi edeneb."
Kaia tervenemise eest kannavad hoolt doktor Madis Rahu ja kiropraktik Rainer Kägo.
Tagasivaade Pariisi turniirile: "Mina olen väga rahul sellega millega ma Prantsusmaa lahtistel meistrivõstlustel hakkama sain. Ma arvan, et Mariaga mäng oli mulle väga õpetlik see näitas, mis tasemel tema on ja mida mina saaksin paremini teha. Sellist mängutempot ma ei olnud varem kohanud."
Millisel turniiril Kaia järgmisena osaleb selgub kolme-nelja nädala pärast. 28. juulil algaval Londoni olümpiamängude tenniseturniiril on Kaial aga kindlasti soov osaleda.
|© APF/SCANPIX|
Pariis FRA, 27.05. – 10.06.2012 / GS clay
Kaia kaotas ja selleks korraks on Prantsusmaa lahtised meistrivõislused tema jaoks lõppenud. Tänase mängu statistikat näeb siit
Kaia oma sõnadega: "Mis siin ikka rääkida, pallid lüüakse maha ja mängu ei tekkinud. Alguses olin närvis, ei saanud hästi käima. Teise seti alguses oli võimalus aga see oli vaid korraks, üks hetk. Tema mängis väga hästi, tõrjus ja servis hästi, oli igatepidi parem kui mina. Sellest on kahju, et mäng jäi lühikeseks, ma oleksin tahtnud kauem seal olla aga midagi ei ole teha.
Nüüd tulen Eestisse ja lähen oma kandasid näitama ning siis otsustan, kas tuleb võistluspaus ja kui pikk."
Kaia sai turniirilt 500 punkti ning esmaspäeval avaldatavas WTA edetabelis tõuseb ta 16 kohale.
|© Sergei Sinitsyn|
Pariis FRA, 27.05. – 10.06.2012 / GS clay
Kaia võitis ja jõudis veerandfinaali, kus kohtub esmakordselt täiskasvanute turniiril Maria Šarapovaga (RUS WTA 2). Kohtumine peetakse kolmapäeval.
Kaia oma sõnadega: "Ma arvan, et esimeses setis mängisin väga hästi. Teises setis jällegi mängisin ise kehvasti - eksisin palju, ei mänginud nii julgelt ja vastane mängis päris hästi. Rus ründas eestkäe pealt hästi, ta tuli pallile vastu ja ründas kohe kui mu löök lühemaks jäi. Mängupilt temaga oli hoopis teine kui Wozniackiga.
Kolmanda seti kohta ma ei oska päris hästi seletada et mis toimus, aga kõik mis ma tegin õnnestus. Ma mängisin julgelt, ei põdenud midagi, arvatavasti olin heas mängutsoonis.
Täna oli ilm siin hästi külm ning isegi mängida oli ebameeldivalt külm.
Sharapovaga ma pole mänginud ja ootan mängu huviga. Saab testida, kuidas maailma teine reket hetkel mängib ja kuidas ma ise suudan temaga hakkama saada.
Homme on vaba päev, mängu ei ole, saab natuke puhata. Teen kerge taastava treeningu."
|© Sergei Sinitsyn|
Kaia ja Shuai Zhang kaotasid täna paarismängu kolmandas ringis Austraaliat esindavale paarile Jarmila Gajdosova - Anastasia Rodionova 4:6 5:7.
Homme jätkab Kaia üksikmängu kaheksandikfinaalis.
|© APF/SCANPIX||© Sergei Sinitsyn||© Sergei Sinitsyn||© Sergei Sinitsyn|
Pariis FRA, 27.05. – 10.06.2012 / GS clay
Kaia võitis pingelise kohtumise ja jõudis neljandasse ringi. Mängu statistikat näeb siit
Kaia oma sõnadega: "Väga raske mäng oli, kõigepealt mentaalselt ja siis füüsiliselt. Raske on kui mäng ei tule teatud hetkedel sinu poole ja siis kaotad veel seti ka. Mingi hetk teises setis läks reketil spann katki ja võtsin uue reketi. Võibolla ma oli siis kange ja ei julgenud lüüa ja siis tunnetus kadus ära. Õnneks proovisin julgelt edasi mängida, et tunnet tagasi leida ja leidsin ka.
Kolmandat setti oli samuti raske minna mängima, õnneks sain alguses hästi käima. Lõpus oli jälle tegemist, et mäng ära vormistada. Päris palju vaimujõudu oli tarvis et mäng ära võita.
Wozniacki mängis täpselt nii nagu ma arvasin, et ta mängib. Tagakäsi on tal tunduvalt teravam kui eestkäsi. Ta serv on läinud natuke paremaks. Ma olin ta kaaretamisteks valmis ja ise kaaretasin talle vastu eestkäe poole.
Südame joonistamisega väljakule näitasin kui väga mulle Pariisis mängida meeldib :)"
Kaia järgmise ringi vastane on Arantxa Rus (NED, 88) ning kohtumine peetakse tõenäoliselt esmaspäeval.
Pühapäeval peavad Kaia ja Shuai Zhang kolmanda ringi kohtumise paarismängus Austraaliat esindava paari Jarmila Gajdosova - Anastasia Rodionova vastu. Mäng peetakse väljakul number kolm päeva kolmanda kohtumisena. Mängud algavad 11 kohaliku aja järgi / 12 Eesti aja järgi.
|© Sergei Sinitsyn|
Kaia koos Shuai Zhang'iga võitsid täna Prantsusmaa paari Stephanie Foretz Gacon - Kristina Mladenovic 6:4 6:3. Kolmandas ringis kohtuvad nad Austraaliat esindava paariga Jarmila Gajdosova - Anastasia Rodionova.
|© Sergei Sinitsyn|
Pariis FRA, 27.05. – 10.06.2012 / GS clay
Kaia võitis ja kohtub kolmandas ringis Caroline Wozniackiga (DEN, WTA 9).
Kaia oma sõnadega: "Alguses oli tegemist nii vastasega kui ka enda mänguga. Vastane mängis lihtsalt väga hästi ja mina eksisin ründepallidel. Pärast mängu räägiti, et vastane ei teinud ühtegi lihtviga enne kui seis oli 2:4. Siis hakkas ka tema natuke eksima ja mina paremini mängima. Teise seti esimesed kaks geimi olid hästi pikad, ka vastasel olid omad võimalused, aga lõpuks mina ikkagi sain need geimid kätte. See oli hea. Eks see annab enesekindlust kui pikad geimid ära võita, pärast seda mängisin julgemalt ja enesekindlamalt ning vastane vist murdus.
Wozniackiga mängust arvan, et kui mängin hästi ja kannatlikult, siis tuleb hea mäng. Olen temaga korduvalt mänginud, midagi üllatavat minu jaoks tema mängus arvan, et olema ei saa."
Üksikmängu kolmanda ringi kohtumine peetakse tõenäoliselt laupäeval.
Kaia jätkab ka paarismänguturniiril koos Shuai Zhang'iga ning homme mängitakse Prantsusmaa paari Stephanie Foretz Gacon - Kristina Mladenovic vastu. Mäng peetakse väljakul number 3 päeva kolmanda kohtumisena.
|© Sergei Sinitsyn||© Sergei Sinitsyn|
Kaia koos hiinlanna Shuai Zhang'iga (WTA 169, paarismängus 43) võitsid täna paarismänguturniiri esimeses ringis esimesena asetatud paari Liezel Huber - Lisa Raymond 6:3, 7:5
Kaia oma sõnadega: " Väga hästi läks mäng täna. Koostöö meil sujus ja mängisime hästi, naersime, saime väga hästi läbi, ei põdenud midagi, toetasime üksteist ja mäng tundus kuidagi mõnus. Ega me midagi enne mängu üle ei põdenud, erilist taktikat välja ei mõelnud. Proovisime mängida, omi asju teha. Mulle tundus, et eelmine kord kui Huberi ja Raymondiga mängisin, siis nad mängisid paremini.
Eestlasi oli täna jälle päris palju ja hiinlased elasid ka meile kaasa, hästi toetati meid täna.
Paarismäng on minu jaoks mõnus pingevaba mäng, üritame ka järgmises ringis nii mängida."
Järgmises ringis kohtutakse Prantsusmaa paariga Stephanie Foretz Gacon - Kristina Mladenovic.
Homme on Kaial teise ringi kohtumine üksikmängus Irina-Camelia Begu'ga (ROU WTA 59). Mäng peetakse väljakul number 6 päeva teise kohtumisena. Esimene kohtumine algab 11 kohaliku aja järgi / 12 Eesti aja järgi
|© AP/SCANPIX|
Pariis FRA, 27.05. – 10.06.2012 / GS clay
Kaia võitis esimese ringi matši ning kohtub teises ringis Irina-Camelia Begu'ga (ROU WTA 59). Mäng peetakse tõenäoliselt neljapäeval.
Kaia oma sõnadega: "Füüsiliselt tunnen ennast väga hästi, tennise tunnetus ei olnud täna kõige parem. Ja noh esimene mängi ikkagi Grand Slam’il, melu ja sagimist on siin tavalisest turniirist mitu korda rohkem, see nõuab harjumist. Eestlasi oli ka täna päris palju vaatamas. Ma arvan, et teisel mängul tunnen ennast paremini.
Nagu ma ennegi olen paarismängu kohta ütelnud, siis seda mängin lõbuga ja vahelduseks. Eelmine aasta mängisin Arvidsoniga ka Huberi ja Raymondi vastu, olime lähedal setivõidule :) - homme saab näha. Neil pole ka lihtne, esimene ring ikkagi ja oleme päris tigedad vastased. Mu paariline oskab ka hästi paarismängu mängida.
Beguga pole ma kunagi mänginud, tema mängu näinud natuke olen. Ta lööb tugeva topsiga, mängib ikka punkte - ei lahmi uisa-päisa. Midagi prognoosida pole mõtet, tähtis on see, et ma ennast hästi tunneksin hästi mängiksin, siis ma olen rahul."
Homme alustab Kaia paarismänguturniiri, esimese ringi kohtumine peetakse väljakul number 9, päeva teise mänguna. Esimene kohtumine sel väljakul algab kell 11:00 kohaliku aja / 12:00 Eesti aja järgi. Kaia mängib ühel pool võrku hiinlanna Shuai Zhang'iga (WTA 169, paarismängus 43) ning homme kohtuvad nad WTA esreketite Liezel Huber'i ja Lisa Raymond'iga.
Kaia üksikmängu esimese ringi kohtumine Alexandra Panova vastu toimub homme, väljakul number 3 päeva teise mänguna. Esimene kohtumine on meeste esimese ringi mäng, mis algab kell 11 kohaliku ja 12 Eesti aja järgi ning seal on matsi võtmiseks on vaja võita kolm setti.
Brüssel BEL, 21.05. – 26.05.2012 / Premier $637,000 clay
Kaia kaotas 1tund ja 51 minutit kestnud kohtumise 6(8):7 3:6.
Kaia oma sõnadega: "Nagu ma eile ütlesin, oli raske mäng. Temaga on alati keeruline mängida, ta ise ei kingi midagi, ikka ise pead võtma - ja kui ei suuda ära võtta, siis võtab tema. Ega ta niisama maailma kolmas ei ole, ta oskab tennist mängida ja ka peaga mängida.
Täna olid keerulisemad tingimused kui eile, tuul keerutas päris palju, kohati oli päike väga ere ja palli hästi ei näinud. Täna oli nii kuidas oli, ega ma põdema mingit seisu ei jää. Mõtted on Pariisis juba, seal tahaks ka hästi mängida. Kohe tunni aja pärast hakkamegi Pariisi minema. Ma tahan, et homme oleks puhkepäev ja puhkepäeval reisida ei taha. See siis ei ole ikka päris puhkepäev.
Panovaga olen varem mänginud, liiva peal küll ei ole. Ma tunnen ennast mänguliselt hästi, saab näha."
Järgmisena osaleb Kaia Prantsusma lahtistel meistrivõistlustel, kus esimese ringi vastaseks on Venemaad esindav Alexandra Panova (WTA 77). Turniir algab pühapäeval.
|© Sergei Sinitsyn|
Brüssel BEL, 21.05. – 26.05.2012 / Premier $637,000 clay
Kaia võitis 1 tund ja 22 minutit kestnud kohtumise ja jõudis poolfinaali.
Kaia oma sõnadega: "Mängu oli täna tunduvalt rohkem kui seis näitas. Esimeses setis 3:3el olid temal ka võimalused, mul oli natuke õnne, et see sett minu poole tuli. Üldiselt tundsin ennast väljakul enesekindlalt.
Kui tegin kolm topeltviga järjest siis ei olnud mõtet närvi minna, kui oleksin närvi läinud oleksin võinud ka neljanda teha. Tuletasin meelde, et Ferrer tegi ka Madridis geimis 3 topeltviga. No juhtub vahel, igasugu asju juhtub. Mis siin siis paanitseda, tuleb edasi mängida ja uuesti ennast käima saada.
Homme lihtne mäng ei tule, kui ma hästi mängin, eks siis tuleb raske mäng. Radwanska on stabiilne mängija, ta lihtsalt ära ei kuku, ma pean ikka hästi mängima, et teda võita. Eks ma pean kogu aeg hästi mängima, et võita.
Kannad ei ole hullemaks läinud. Täna oli isegi parem kui peale eelmisi mänge. Mängud ei ole seni olnud pikad ja rasked. Saan kindlasti enne Pariisi ka vähemalt ühe päeva puhata."
Homne vastane on kas esimesena asetatud Agnieszka Radwanska.
|© Sergei Sinitsyn|
Brüssel BEL, 21.05. – 26.05.2012 / Premier $637,000 clay
Kaia võitis 1tund ja 4 minutit kestnud kohtumsie 6:2 6:2.
Kaia oma sõnadega: "Serv oli täna tunduvalt parem kui eile. Kristjan andis mulle natuke nõu mida jälgida ja tuli hästi välja. Sain mõlemas setis ilusti minema ja mängu korralikult käima, siis oli hea mängida.
Homse vastasega olen mitu kord mänginud, ta servib väga hästi, pean olema valmis hästi tõrjuma"
Veerandfinaalis kohtub Kaia Bulgaariat esindava Tsvetana Pironkova'ga (BUL, WTA 46). Mäng peetakse homme peaväljakul, mitte enne 14:00 kohaliku aja järgi / 15:00 Eesti aja järgi
|© Sergei Sinitsyn|
Brüssel BEL, 21.05. – 26.05.2012 / Premier $637,000 clay
Kaia võitis 1 tunid ja 18 minutit kestnud kohtumise seisuga 6:3 6:2
Kaia oma sõnadega: "Mängisin hästi täna. Üldiselt oli tagajoonemäng hea. Olin agressiivne, vahetasin tempot. Mängisin nii mitmekülgselt nagu oskan.
Serviga on kõik korras, ma ei taha seda enam kommenteerida. Vahel leian rütmi ja vahel ei leia - nii see ongi. Senikaua kui keegi teist servi maha ei löö, nagu tänases mängus, siis võin lüüa esimest servi kõvasti. Ja seepärast esimene serv mõnikord tuleb ja mõnikord mitte. Kui on vajadust, siis võin esimest lüüa ka nii nagu löön teist servi. Täna tundsin ennast teise serviga väga hästi ja võisin esimesega kõvemini proovida.
Homne vastane on hästi lamedate löökidega ja ka laksib palju. Eks ma pean olema agressiivne ja hästi mängima, siis saab näha kuidas kulgeb mäng.
Ilm on siin mõnus soe, natuke niiske. Väljakutel on aga palju valepõrkeid. Kristjan on ikka kaasas ja ergutab mind :)"
Teises ringis kohtub Kaia samuti kvalifikatsiooniturniirilt edasi pääsenud Bojana Jovanovskiga (SRB, WTA 111). Kaia ja Bojana seni ainus omavaheline kohtumine oli eelmisel aastal Sydneys ning tol korral tuli Kaial tunnistada 4:6, 4:6 Bojana Jovanovski paremust.
Kaia kohtub Brüsselils WTA $637 000 turniir esimeses ringis Irina Falconi'ga (USA, WTA 114). Mäng peetakse homme, kolmanda mänguna väljakul nr 2. Esimene mäng algab kell 11 ( 12 Eesti aja järgi)
Esmaspäeval algab Brüsselis WTA $637 000 turniir ning Kaia esimese ringi vastaseks loositi kvalifikatsiooniturniirilt põhitabelisse pääsev mängija. Turniiriabelis on esimesena asetatud Agnieszka Radwanska (WTA3). Kaial on põhitabelis 8 asetus.
Kaia mängib esimese ringi kohtumise teisipäeval, 22 mail.
|© kaiakanepi.com|
Pärast Estorili turniiri Kaial tekkinud kandade tundlikkus ei ole veel täielikult taandunud ning Kaia on otsustanud mitte riskida ja anda jalgadele võimalust veidike taastuda. Seetõttu ei osale Kaia järgmisel nädalal algaval WTA Premier tasemega turniiril Roomas.
Kaia oma sõnadega: "Kannakõõlused on mul õrn koht ja annavad tunda kui palju koormust saavad. Sel nädalal teen füüsilist, sõidan rattaga ja puhkan, midagi hullu ei ole. Tennisetrennidega alustan järgmisel nädalal. Rooma jääb küll vahele aga Brüsselisse tänaste plaanide järgi ikka lähen."